OGASUN ETA FINANTZAKO SAILBURUAK (Gatzagaetxebarria Bastida) (EAJ, 2016-06-03):
Eskerrik asko, legebiltzar-buru andrea, eskerrik asko Prieto jauna.
Begira, Gobernua ez dago geldi, Gobernua sutsu dago eta irmo dago herri politikak egiten eta zuek informazioa daukazue, jarraitzen dugulako zuekin, informazioa, aurrekontuen kudeaketa egiten dugulako eta horretaz, ba zuek daukazuelako lehentasun bat gurekin informazio hori edukitzeko, eta badaukazue ipinita zuen bozeramailea gurekin politika hori egiteko sasoian.
Bi. Beste aldetik, esan duda moduan, ez duzue aipatu baina jakin behar zenuke, eta hori zure ardura ere delako politikoki, nola doan Gobernuko kudeaketa ekonomikoa, ez duzu sosik esan horretaz, bideratuta dago Ganbarara, ikusi, aztertu, sakondu eta egin gero ondorioak.
Ondorioak nik esaten dizudana iazko moduan gaude, sarreren aldetik eta exekuzioaren aldetik. Ikusiko duzu nola doan inbertsioa, ikusiko duzu nola doan kontsumo publikoa, eta klaro, esan duzuna, gastu publikoak ez duela ekonomia biziberritzen, hor zuzendu behar zaitut. Kontsumo publikoa inportantea da.
Baina kontsumo publikoa eta gastu publikoa gauza ezberdinak dira. Gauza ezberdinak dira. Gastu publikoa da kontzeptu orokorra eta kontsumoak dauka bere muina eta bere ezaugarriak gastu publiko orokorrean.
Eta zerbitzu publikoak mantentzea hezkuntza, zuzentza, ertzaintza, osasun politikoa mantentzea, badakizu zenbat kontsumo publiko dauden? Zenbat kontratu? Zenbat enpresa? Zenbat hornitzaile? Zenbat enpresak eta zenbat aktore ekonomikoek daukaten lotura kontsumo publikoarekin? Oinarrizko zerbitzu publikoekin lotuta dauden enpresak? Asko.
Hori ez da ekonomiaren arloan eragina edukitzea? Ba bai, eta asko dauka. Herri kontsumoa zer den? Kontzeptu muina. Herri gastuaren barruan dagoena? Garrantzitsua.
Ikusi inbertsioa zelan doan, iazko antzeko, iazko antzeko. Aipatu duzun moduan gero, bai, azpiegitura batzuk faltatzen dira, bai (...) dagoz, azpiegitura faltatzen direnak. Beti gertatu al da zeozer. Begira lehendakariak zer esaten duen: "mantenduko dugu gure ongizate Estatuaren muinak, gizarte bazterketen aurkako politika, hezkuntza, osasuna eta enplegua sustatzea".
Baina zuri gauza bat ahaztu zaizu zure gogoetan, eta da kontuan hartu behar duguna da ze esparru ekonomikoan eta zein araubideekin jokatzen dugun. Araubideak garrantzitsuak dira, sostengarritasuna mantentzea. Orain dago, eztabaida hau txikia da, apala da, gure kasuan garrantzitsua da, baina,apala diot, dimentsioa nahi dut esan, herri txiki bat garelako.
Begira Estatuan hau ze garrantzia daukan, diru-bilketa nola dagoen, ez gure moduko negatiboa 0,3. 3,6 Estatuan. Baina ni ez noa hor sartzera. Baina ikusi gobernabilitatea Estatuan zelan dagoen finantza sostengarritasunaren aldetik eta zer gertatuko den gobernabilitate ekonomiko horretan Europar Batasunaren barruan. Ikaragarrizko arriskua edo ikaragarrizko erantzukizuna daukate politikariek Espainian, guk gure mailan ere. Txikiagoan, apalagoan baina guk ere, barnean gaudelako, gobernantza horren barruan.
Zuk horretaz ez dozu ezer aipatu, baina hori inportantea da eta nik berriko aipatu behar dizut. Lotu egin behar direla. Ados egon neike zure gauzekin, herri politikak egin behar doguzala, eta egiten doguz, eta ikusi garden eta zuzen zelan bideratuta dauden gureak, gestio ekonomikoa, hilero bezala Ganbaran. Eta hori araubidetik ateratzen bagara hor galtzen dugu gure erreputazioa eta sinesgarritasuna. Eta hori, alderdi politiko nagusi biak estatuan, Alderdi Sozialistak eta Alderdi Popularrak ere badakite. Badakite hori garrantzitsua dela eta Espainiaren sinesgarritasuna ondo mantentzea ona da denontzako, Espainarentzako, Euskadirentzako ere bai, guk, lotura bat daukagulako gure ehun ekonomikoan Espainiarentzako. Orduan, hor dago erronka handi bat. Eta erronka handi berrian dago beste gauza bat. Zer gertatu behar da aurten gobernantza ekonomikoarekin Espainiari laguntzeko? Eta Espainiari laguntzeko erabaki politikoa hartu dena da, Espainiak behar duela beste urtebeteko ibilbide bat malgutasunarekin bere sostengarritasun finantzieroa mantentzeko. Eta hor gu ere sartzen gara.
Horretarako dator gobernantzaren aldaketa. Laguntzeko Espainiari bere betebeharrak eta zuk esan dozuzen gauza guztiak eta nik teorikoki alde nagozenak, hori ondo betetzeko. Eta horretarako ikusiko dugu zer gertatzen den uztailan Europar Batasuna biltzen denean bertako estatuko buruak, eta horrek eragina edukiko du urtearen amaiaren azken hiru hilabeteetan, horretarako. Eta gu ere hor barnean gaude.
Testuinguru ekonomiko guzti hau, araubide horiek eta egiten ari garen politikak uztartzea zaila da, baina hori da gure erantzukizuna eta horretako sartu ginen (...).